jkorsvik/nowiki_second_scrape_merged huggingface dataset:
Kemama

«Kemama» (slang for OK, mamma) er en indiepopsang fra 2020 som fremføres av den tsjekkiske artisten Benny Cristo. Sangen skulle ha vært Tsjekkias bidrag i Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.


== Om sangen ==
Sangen er skrevet av Cristo selv, sammen med Osama Verse-Atile, Charles Sarpong og Rudy Ray. Den var ett av bidragene i den tsjekkiske sangkonkurransen Eurovision Song CZ, i regi av Česká televize. Konkurransen åpnet 20. januar 2020, og 3. februar ble «Kemama» kåret til vinner av konkurransen gjennom stemmene fra en fagjury og en folkejury. Han ble nummer to juryene, men vant publikumsstemmene og ble dermed Tsjekkias bidrag til Eurovision Song Contest 2020. Sangen skulle ha deltatt i semifinale 2 torsdag 14. mai 2020.Benny Cristo kunngjorde at sangen skulle justeres noe og spilles inn på nytt i studio i Kenya foran Eurovision Song Contest.På grunn av koronavirusutbruddet i Europa vinteren 2020 besluttet EBU å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19. Sangen fikk dermed aldri deltatt i konkurransen.


== Referanser ==
Farmageddon

Farmageddon (orig.: A Shaun the Sheep Movie: Farmageddon, også kjent som Sauen Shaun-filmen: Farmageddon) er en britisk animert komediefilm fra 2019 i science fiction-genren. Den ble regissert av Will Becher og Richard Phelan og produsert av Aardman Animations, som tidligere har utgitt filmer og tv-serier om hovedskikkelsen, Sauen Shaun.
Når et romvesen med fantastiske krefter krasjer i nærheten av Mossy Bottom Farm hvor sauen Shaun holder til, reiser Shaun på et oppdrag for å gjete den intergalaktiske besøkende hjem til sin egen planet før en skummel organisasjon på jordkloden kan ta denne skapningen til fange.


== Referanser ==


== Eksterne lenker ==
(en) Farmageddon på Internet Movie Database 
(no) Farmageddon på NRK TV 
(da) Farmageddon i Danmark Nationale Filminstitut 
(fr) Farmageddon på Allociné 
(en) Farmageddon på Rotten Tomatoes
Giolitti

Giolitti er en velkjent café for iskrem og konditorvarer, og visstnok den eldste iskremskafeen  i Roma. Den ble grunnlagt i 1890 av Giuseppe og Bernardina Giolitti, helt til å begynne med som Latteria Giolitti i Salita del Grillo i Roma der man solgte melk. Giolitti har to etablissementer: I Via Uffici del Vicario nær Pantheon og i  E.U.R.  


== Referanser ==


== Eksterne lenker ==
Offisielt nettsted
Chapianus

Chapianus er en slekt av biller som ligner smellere (Elateridae). 


== Utseende ==
Små (ca. 6 millimeter), avlange, nesten sylindriske, brunlige råtevedbiller. Antennene er perlekjede-formede og omtrent så lange som hode + pronotum. Pronotum er litte lengre enn bredt med litt tilbaketrukne bakhjørner.


== Levevis ==
Artene har larver som utvikler seg i død ved.


== Utbredelse ==
Slekten er kjent fra Sørøst-Asia (Kina, Laos).


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien råtevedbiller (Eucnemidae) Eschscholtz, 1829
Underfamilien linderåtevedbiller (Macraulacinae) Fleutiaux, 1922
Stammen Macraulacini Fleutiaux, 1922
Slekten Chapianus Fleutiaux, 1921
Chapianus bimarginatus Lucht, 1987
Chapianus monilicornis Fleutiaux, 1921
Chapianus rugosus Cobos, 1964


== Eksterne lenker ==
(en) Chapianus i Global Biodiversity Information Facility 
Chapianus – detaljert informasjon på Wikispecies
Procladidus

Procladidus er en slekt av biller som ligner smellere (Elateridae). 


== Utseende ==
Middelsstore til nokså store (ca. 16-17 millimeter), avlange, mørke råtevedbiller, ligner på smellere. Antennene er fjærformede. Pronotum er noe lengre enn bredt med litt tilbaketrukne bakhjørner, klokkeformet, ganske blankt med en markert midtfure. Dekkvingene er avsmalnende bakover, med utydelige punktstriper.


== Levevis ==
Artene har larver som utvikler seg i død ved.


== Utbredelse ==
Slekten er kjent fra Sørøst-Asia (India, Laos, Malaysia, Taiwan, Filippinene).


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien råtevedbiller (Eucnemidae) Eschscholtz, 1829
Underfamilien Macraulacinae Fleutiaux, 1922
Stammen Macraulacini Fleutiaux, 1922
Slekten Procladidus Fleutiaux, 1921
Procladidus coomani Fleutiaux, 1927
Procladidus favrei (Fleutiaux, 1912)
Procladidus foveicollis Lucht, 1984
Procladidus lumawigi Lucht, 1992


== Eksterne lenker ==
Bilde av Procladidus foveicollis
(en) Procladidus i Global Biodiversity Information Facility 
Procladidus – detaljert informasjon på Wikispecies
Anutin Charnvirakul

Denne artikkelen handler om en person fra Thailand; thailandsk navneskikk er slik at en person refereres til med fornavnet sitt (Anutin) og ikke slektsnavnet sitt (Charnvirakul).Anutin Charnvirakul (thai: อนุทิน ชาญวีรกูล, RTGS: Anuthin Chanwirakun, født 13. september 1966 i Bangkok) er en thailandsk politiker. Han er visestatsminister og helseminister i Prayut Chan-o-chas regjering. Han var tidligere helseminister og overordnet i partiet Thai Rak Thai, og ble utestengt fra politikk i fem år da partiet ble oppløst i 2007.I parlamentsvalget i 2019 var han statsministerkandidat for partiet Bhumjaithai. Han er tilhenger av medisinsk cannabis.


== Referanser ==


== Eksterne lenker ==
(en) Anutin Charnvirakul – kategori av bilder, video eller lyd på Commons 
Artikkelen har ingen egenskaper for politikerdatabaser i Wikidata
Spinifornax

Spinifornax er en slekt av biller som ligner smellere (Elateridae). 


== Utseende ==
Middelsstore til nokså store (ca. 14-22 millimeter), avlange, brunrødlige råtevedbiller, dekkvingene kan være mørke. De ligner på smellere. Antennene er trådformede. Pronotum er noe bredere enn langt med litt tilbaketrukne bakhjørner, klokkeformet. Dekkvingene er avsmalnende bakover (tilspisset bak), med dype punktstriper.


== Levevis ==
Artene har larver som utvikler seg i død ved.


== Utbredelse ==
Slekten er kjent fra Sørøst-Asia, Oseania og Sør-Amerika, også som fossil fra Baltisk rav.


== Systematisk inndeling ==
Slekten blir ofte ført som en underslekt av Fornax.

Ordenen biller, Coleoptera
Underordenen Polyphaga
Overfamilien smellere, Elateroidea
Familien råtevedbiller (Eucnemidae) Eschscholtz, 1829
Underfamilien Macraulacinae Fleutiaux, 1922
Stammen Macraulacini Fleutiaux, 1922
Slekten Spinifornax Fleutiaux, 1926
Spinifornax alvarengai Cobos, 1965
Spinifornax aureopilosus Cobos, 1965
Spinifornax carissae (Fleutiaux, 1930)
Spinifornax cedonulli (Heller, 1898)
Spinifornax donneri Muona, 1993 - fossil art fra Baltisk rav
Spinifornax dubius (Fleutiaux, 1899)
Spinifornax elongatus Otto, 2015
Spinifornax excisus Cobos, 1986
Spinifornax freyi Cobos, 1965
Spinifornax mirabilis (Bonvouloir, 1872)
Spinifornax miwai (Kishii, 1922)
Spinifornax nigridorsus Otto, 2016
Spiniforanx oshimanus Nakane, 1987
Spinifornax pacholatkoi Otto, 2016  - Laos
Spinifornax salvazai (Fleutiaux, 1918)
Spinifornax striatus Otto, 2016
Spinifornax superbus
Spinifornax trivialis Cobos, 1986
Spinifornax vitalisi (Fleutiaux, 1918)
Spinifornax sp.  - ubeskrevet art fra Peru


== Referanser ==


== Eksterne lenker ==
(en) Spinifornax i Global Biodiversity Information Facility 
(en) Spinifornax hos Fossilworks 
Spinifornax – detaljert informasjon på Wikispecies
Ida Madsen Følling

Ida Madsen Følling (født 1983) fra Averøy og virksom i Oslo, er en norsk kunstner og kurator. Hun er særlig kjent som tegner og for sitt fagpolitiske arbeid for kunstneres økonomiske og sosiale rettigheter. Hun er utdannet ved Kunsthøgskolen i Oslo (KHiO).
Følling vant Oslo Prisen i kategorien Årets Beste Kunst fra Natt og Dag, for verket Restless Column, vist på Tegnetriennalen Human Touch kuratert av Helga Marie Nordby i 2019.


=== Kuraterte prosjekt ===
En kollektiv anstrengelse for tapte saker, utstilling med 70 kunstnere på galeri Podium i Oslo, 2013. Kuratert sammen med kunstner Ottar Karlsen.


=== Fagpolitiske verv ===
Nestleder i Tegnerforbundet (2014-2017)
Nestleder i Norske Billedkunstnere (2017-2019)
Nestleder i Unge Kunstneres Samfund (2019-2021)


== Referanser ==
Inga Fergstad

Inga Valborg Fergstad (født 13. mai 1855 i Meråker, død 28. september 1948 i Trondheim) var en norsk misjonær, lærer og forfatter.


== Familie ==
Inga Fergstad var datter av sogneprest, prost, ordfører og stortingsrepresentant Sivert Andreas Fergstad (1813-1886) og Ovidia Widerøe (1820-1881), datter av prost Falch Andreas Widerøe. Hennes far var en yngre bror av kobberslager og senere stortingsmann Johan Peter Bye. Hun forble ugift.


== Liv og virke ==
Inga Fergstad tok middelskoleeksamen og lærerinneeksamen i Trondheim i 1887. Deretter virket hun flere tiår i misjonens tjeneste, og konsentrerte sin virksomhet om Sør-Afrika, hvor hun var misjonær i Zulu-området på vegne av det Norske missionsselskab. Hun var i 1888-1891 lærer ved den norske skolen i Umpumulo i Natal, før hun i 1891-1896 var bestyrerinne samme sted. Etter et opphold i Norge i perioden 1896-1901, vendte hun tilbake til Sør-Afrika, hvor hun i årene 1901-1911 bestyrte hjemmet for misjonærbarn i Durban. I 1911 reiste hun hjem til Norge for godt.
Etter hjemkomsten skrev hun flere bøker, der inspirasjonen i stor grad var hentet fra hennes opplevelser i Afrika. Henns første utgivelse, Gondane – en missionsfortælling for barn, kom i 1914, med Andrea Fergstad oppgitt som forfatter. Fortellingen om Gondane finnes også i hennes bok Fortellinger fra Zululand fra 1946.


== Bibliografi ==
1914: Gondane – en missionsfortælling for barn, den Norske kirkes mission, Kristiania
1920: Tandekile  – en missionsfortælling for barn, det Norske missionsselskab, Stavanger
1923: U Samuele – en fortælling fra Zulu, Kristiania
1938: Pers julehefte, Lunde, Bergen
1946: Fortellinger fra Zululand, Schreudermisjonen, Oslo


== Referanser ==


== Kilder ==
Dette skrev kvinner. Oslo: Skolen. 1984. s. 67. ISBN 8257900109. 
Norsk misjonsleksikon. Nomi. 1966. s. 16.
Strandberg gitar

Strandberg gitarer er en produsent av elektriske gitarer og bassgitarer. Det er gitarer med spesielt fokus på komfort og ergonomisk utforming. Så langt er det utviklet 6, 7 og 8 strengers gitarer, samt 4 og 5 strengers bassgitarer. Firmaet er basert i Uppsala, Sverige og lager instrumentene for hånd og med CNC-teknologi der presisjon er nødvendig. Idé og konsept bak Strandberg Gitarer er utviklet av den svenske Ola Strandberg. Hans interesse for gitarer og gitarspill skriver seg tilbake til 1980-tallet. Strandberg gitarer startet som et hobbyprosjekt i 2007. Man forsøkte utvikle å designløsninger som på best mulig måte ivaretok ergonomi og komfort for den som spilte. Prosjektet ble startet av Ola Strandberg som en hobby ved siden av vanlig jobb. Dette ble i oppstarten kalt «Ergonomic Guitar System» eller «EGS». Den første EGS-gitaren ble bygd i 2009, og vant da prisen «Månedens gitar» i Project Guitar Forum for desember 2009.
Våren 2010 ble det bygd ytterligere tre prototype gitarer (nr. 2 - # 4) for å vise frem mulighetene til det Ergonomiske gitarsystemet. Den første faktiske bestilling på en gitar (nr. 5) ble gjort senere i 2010 av Chris Letchford fra Scale the Summit.
Fra starten hadde prosjektet kjørt under navnet «Strandberg Guitarworks». I september 2011 ble nettstedet strandbergguitars.com lansert separat fra nettstedet Strandberg Guitarworks. På denne tiden ble også enkeltmannsforetaket «Strandberg Guitarworks» omformet til aksjeselskapet «Strandberg Guitars AB»,
I løpet av 2012 satte man i gang en begrenset serieproduksjon av gitarene Boden 7 og Boden 8. Man leverte også patentsøknad på en spesiell utforming av gitarhalsen. Etterspørsel etter gitarene økte frem til at Ola Strandberg i 2015 sa opp sin vanlige jobb og engasjerte seg i produksjonen og utvikling av Strandberg gitarer på full tid.


== Referanser ==
Viafree

Viafree er en reklamefinansiert videotorgtjeneste med innhold fra Nordic Entertainment Group sine lineære TV-kanaler TV3, Viasat 4 og TV6. I tillegg har tjenesten noe innhold fra MTV og Comedy Central. Brukerne kan strømme innholdet på Viafree kostnadsfritt, men tjenesten er reklamefinansiert.Tjenesten er tilgjengelig i Norden, med egne nasjonale versjoner for Danmark, Finland, Norge og Sverige. Viafree er arvtakeren til TV3Play og ble lansert i hele Norden 15. august 2016. I Norge hadde tjenesten over 200 000 brukere i uken et par uker etter lansering. I 2022 ble Viafree innlemmet i Pluto TV.


== Referanser ==


== Eksterne lenker ==
(da) Offisielt nettsted 
(fi) Offisielt nettsted 
(no) Offisielt nettsted 
(sv) Offisielt nettsted
Supergirl (Stefania-sang)

«Supergirl», stilisert som Superg!rl og SUPERG!RL, er en gresk sang fra 2020 som fremføres av den nederlandsk-fødte sangeren Stefania Liberakakis. Den er skrevet av Dimitris Kontopoulos, Arcade og Sharon Vaughn. Låten ble utgitt 1. mars 2020 og skulle ha vært Hellas' bidrag til Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.


== Om sangen ==
Sangen ble valgt internt av den greske kringkasteren ERT til å representere landet i Eurovision Song Contest 2020. Både artisten og sangens tittel ble offentliggjort 3. februar 2020. Låten ble sluppet for digital nedlastning og strømming 1. mars samme år.Bak sangen sto et erfarent låtskriverlag. Sangen er komponert av låtskriveren og produsenten Dimitris Kontopoulos, sammen med gruppen Arcade. De skrev også teksten sammen Sharon Vaughn. Hun skrev dessuten Russlands bidrag fra 2019, «Scream» med Sergej Lazarev. Kontopoulos har også skrevet flere andre Eurovision-bidrag, blant andre Hviterusslands bidrag fra 2007, «Work Your Magic» med Dzmitry Kaldun.Kunstnerisk sjef for sangen og opptredenen var Fokas Evangelinos, som har stått bak flere Eurovision-numre, blant andre Elena Paparizous vinneropptreden i 2005 og Dima Bilans vinneropptreden i 2008.På grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19. Sangen fikk dermed aldri deltatt i konkurransen. «Superg!rl» og Stefania Liberakakis skulle ha deltatt i semifinale 2 av Eurovision Song Contest, torsdag 14. mai 2020.


== Referanser ==
Hans Øysteinson Huglen

Hans Øysteinson Huglen (født 10. juli 1867 i Stord, død 8. mai 1932 samme sted) var en norsk gårdbruker og politiker for Venstre.Huglen tok over farsgården på Nordhuglo i 1895 og dreiv den fram til et av bygdas største og beste bruk. Vinterstid dreiv han med sildefiske og relatert handel. Han var mye engasjert i ungdomsarbeid og reiste rundt som taler på møter på Vest- og Østlandet. Han var medlem av Stord herredsstyre fra 1905 til 1910 og fra 1917 til 1922, herunder to perioder som varaordfører. I 1914 var han med å stifte Sunnhordland folkehøgskule.I perioden 1916–18 satt han på Stortinget, som representant for Ytre Søndhordland krets i Søndre Bergenhus amt. Han var medlem av tollkomiteen. I 1919 var han medlem i et departements-oppnevnt utvalg som utreda videregående utdanning for «landsungdommen».


== Referanser ==


== Eksterne lenker ==
(no) Hans Øysteinson Huglen hos Norsk senter for forskningsdata
Still Breathing

«Still Breathing» (norsk oversettelse: puster fortsatt) er en engelskspråklig elektropopsang fra 2020 med den latviske sangeren Samanta Tīna. Hun har skrevet sangen sammen med Aminata Savadogo. «Still Breathing» vant den latviske sangkonkurransen Supernova 2020 og skulle ha vært Latvias bidrag til Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.


== Eurovision Song Contest ==
Sangen ble spilt inn 28. november 2019, og var ett av 126 bidrag som ble sendt inn til den latviske sangkonkurransen Supernova 2020. Konkurransen arrangeres av kringkasteren LTV, og vinneren får representere Latvia i Eurovision Song Contest. Sangen var en av 26 som ble plukket ut til konkurransen, og den ble offentliggjort 9. januar 2020.I finalen av Supernova 8. februar 2020 fikk sangen flest stemmer av seerne og vant konkurransen. «Still Breathing» ble dermed Latvias bidrag til Eurovision Song Contest 2020.I januar 2020 ble Latvia trukket til å delta i semifinale 2 av Eurovision Song Contest, som skulle ha vært avholdt torsdag 14. mai i Rotterdam Ahoy i Nederland. På grunn av koronavirusutbruddet i Europa vinteren 2020 besluttet imidlertid EBU å avlyse konkurransen for å hindre spredning av infeksjonssykdommen covid-19. Sangen fikk dermed aldri deltatt i konkurransen. 


== Referanser ==
Gutorm Mikkelsen Lid

Gutorm Mikkelsen Lid (født 25. april 1854 i Steinsdalen i Kvam, død 26. februar 1932 i Fana) var en norsk gårdbruker og politiker for Venstre.Lid gikk 1872–74 på Stend landbruksskole. Han var så fire år gårdsbestyrer på Leka. I 1878 kom han tilbake til Stend, der han i tre år var fjøsmester. Han fikk stipend til å studere fjøsdrift og meieri i Danmark. I åra 1881–89 var Lid forpakter av prestegården i Fana. Etter dette kjøpte han gård på Øvsttun i Fana, og han bodde der til sin død.Lid var bestyrer i Bergens meieribolag 1893–96. Han var kasserer i Fana Sparebank fra 1883 til 1919, og deretter administrerende direktør i banken til han døde.Han var medlem av Fana herredsstyre fra 1885 til 1913, herunder varaordfører fra 1908. Han hadde flere andre kommunale verv og satt også i flere statlige utvalg (skattekomiteen av 1916, landbruksingeniørkomiteen av 1918, sparebanklovkomiteen av 1920).Lid var vararepresentant til Stortinget fra Midthordland krets i Søndre Bergenhus amt  fra 1913 til 1915. Han møtte det meste av perioden, da representanten Lars Abrahamsen var justisminister. I den neste stortingperioden, 1916–18, var Lid fast representant fra samme krets. Han var med i sosialkomiteen i begge periodene.Lid blei tildelt Kongens fortjenstmedalje.


== Referanser ==


== Eksterne lenker ==
(no) Gutorm Mikkelsen Lid hos Norsk senter for forskningsdata
Momarka

Momarka er en tettbebyggelse i Levanger kommune i Trøndelag. Stedet ligger sørøst for fjordarmen Eidsbotn og like sør for Levanger sentrum. Momarka er en sørligste delen av tettstedet Levanger. Fram til 2002 utgjorde stedet et eget tettsted. Grunnkretsen Momarka har 748 innbyggere per 1. januar 2019. Europavei 6 og Nordlandsbanen passerer Momarka, og stedet har bussforbindelse med Levanger sentrum.


== Referanser ==
BLNO 2019/20

BLNO 2019/20 var det øverste nivået i norsk basketball for menn i 2019/20-sesongen.
Ligaen besto av de 8 beste lagene fra BLNO 2018/19, samt de to lagene som var best i kvalifiseringen; Asker Aliens og Nidaros Jets. Sesongen startet 20. september 2019 med kampen mellom Asker Aliens og Nidaros Jets, og ble avsluttet 1. mars 2020.
Kongsberg Miners vant ligaen foran Bærum og Fyllingen, mens Ammerud og Nidaros Jets endte sist og får muligheten til å kvalifisere seg til BLNO 2020/21.


== Tabellen ==


== Kamper ==


== Sluttspill ==


== Referanser ==


== Eksterne lenker ==
Offisielt nettsted
Shaj

«Shaj» (albansk uttale: [ʃaj]; norsk oversettelse: skrike eller banne), engelsk tittel: «Fall from the Sky», er en albansk popballade fra 2019 som fremføres av sangeren Arilena Ara. Sangen vant den albanske sangkonkurransen Festivali i Këngës i desember 2019 og skulle ha vært Albanias bidrag til Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.


== Om sangen ==
«Shaj» er skrevet av den albanske låtskriveren Lindon Berisha og komponert av de makedonske musikkprodusentene Darko Dimitrov og Lazar Cvetkovski for Arilenas deltakelse i den 58. utgaven av Festivali i Këngës. Sangen ble plukket ut til konkurransen og deltok i semifinalen 20. desember, der den kvalifiserte seg til finalen 22. desember. «Shaj» vant også finalen og ble dermed Albanias bidrag til Eurovision Song Contest 2020.
Etter seieren fortalte Ara at sangen opprinnelig hadde engelsk tekst, og at hun vurderte å synge den engelske versjonen i Eurovision Song Contest. I februar 2020 kunngjorde artisten at sangen skulle fremføres med engelsk tekst. Den ble også finpusset og endret til en «radiovennlig ballade i tråd med poptrender». 9. mars 2020 kunngjorde artisten selv at den engelske tittelen var «Fall from the Sky» (falle fra himmelen).I Eurovision Song Contest i Rotterdam skulle Albania ha deltatt i semifinale 2 torsdag 14. mai 2020. På grunn av koronavirusutbruddet i Europa vinteren 2020 besluttet imidlertid EBU å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19. Sangen fikk dermed aldri deltatt i konkurransen.
Verbet «shaj» er albansk og betyr å fornærme, banne, skrike eller spotte. I teksten kjenner jeg-personen en dyp, brennende følelse som får henne til å ønske å spytte og rope ut noen sterke ord.


== Referanser ==
Take Me As I Am

«Take Me As I Am» (norsk oversettelse: ta meg som jeg er) er sang fra 2020 som fremføres av den georgiske sangeren Tornike Kipiani. Sangen skulle vært Georgias bidrag til Eurovision Song Contest 2020 i Rotterdam i Nederland. Konkurransen ble imidlertid avlyst på grunn av koronavirusutbruddet i Europa vinteren 2020.


== Om sangen ==
Etter å ha vunnet den georgiske versjonen av Idol, ble Kipiani valgt til å representere Georgia i Eurovision Song Contest 2020. Sangen var internt valgt av Georgias offentlige kringkasting. En liten del av sangen ble offentliggjort 2. mars 2020, mens sangen i sin helhet ble sluppet dagen etter. Musikkvideoen til sangen ble regissert av Temo Kvirkvelia.Den ble skrevet av Kipiani selv, mens Aleko Berdzenishvili produserte den. Artisten selv beskrev låten som en «blanding av rock, dubstep og elektronika».Teksten handler om presset jeg-personen føler ved å sammenligne seg med andre nasjonaliteter. Han blir bedt om å «snakke som en engelskmann», «kle seg som en italiener», «danse som en spanjol», «lukte som en fransk homme» og «spille som en tysker». Tross presset, er jeg-personen fast bestemt på å forbli tro mot seg selv og at folk skal ta ham som han er, i tråd med tittelen på sangen. Sangteksten er engelsk, men har også frasen «jeg elsker deg» på ulike europeiske språk.I januar 2020 ble Georgia trukket til å delta i semifinale 2 av Eurovision Song Contest. Semifinalen skulle ha vært arrangert i Rotterdam Ahoy i Rotterdam i Nederland torsdag 14. mai. På grunn av koronavirusutbruddet i Europa vinteren 2020 besluttet imidlertid EBU å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19. Sangen fikk dermed aldri deltatt i konkurransen.


== Referanser ==
Nordisk mesterskap i friidrett innendørs 2020

Nordisk mesterskap i friidrett innendørs 2020 ble arrangert i Liikuntamylly-hallen i Helsingfors i Finland 9. februar 2020, som en del av Nordenkampen.


== Resultater ==


=== Menn ===


==== 60 m ====


==== 200 m ====


==== 400 m ====


==== 800 m ====


==== 1500 m ====


==== 3000 m ====


==== 60 m hekk ====


==== Høydehopp ====


==== Stavsprang ====


==== Lengdehopp ====


==== Tresteg ====


==== Kulestøt ====


=== Kvinner ===


==== 60 m ====


==== 200 m ====


==== 400 m ====


==== 800 m ====


==== 1500 m ====


==== 3000 m ====


==== 60 m hekk ====


==== Høydehopp ====


==== Stavsprang ====


==== Lengdehopp ====


==== Tresteg ====


==== Kulestøt ====


=== Lagkonkurranse (Nordenkampen) ===


==== Menn ====


==== Kvinner ====


== Referanser ==


== Kilder ==
Resultater
Kondis.no - God norsk mellom- og langdistanseløping i Nordenkampen